| **Студијски програм: МAС Географија** | | | | |
| --- | --- | --- | --- | --- |
| **Назив предмета:** Перспективе одрживе животне средине | | | | |
| **Наставник/наставници:** [Владимир Стојановић](http://../../Standard%209/Prilog%209%20Knjiga%20nastavnika/Stojanovic%20Vladimir.docx), [Милана Пантелић](http://../../Standard%209/Prilog%209%20Knjiga%20nastavnika/Panteli%C4%87%20Milana.docx), [Дубравка Милић](http://../../Standard%209/Prilog%209%20Knjiga%20nastavnika/Milic%20Dubravka.docx) | | | | |
| **Статус предмета:** обавезан | | | | |
| **Број ЕСПБ:** 6 | | | | |
| **Услов:** нема | | | | |
| **Циљ предмета**  Примарни циљ предмета је упознавање студената са одрживим начинима управљања животном средином, субјектима креирања еколошке политике и њеном практичном применом у конкретним случајевима. Остали циљеви предмета се односе на: пружање сазнања о основама и перспективама савременог концепта одрживог развоја животне средине; идентификацију стања квалитета животне средине, процеса деградације и загађивања у животној средини; упознавање са међународним и националним стратешким оквирима, детерминантама и инструментима концепта одрживог развоја, индикаторима одрживог развоја и методама квантитативног мерења стања животне средине у односу према активностима људи. | | | | |
| **Исход предмета**  Након завршеног курса студент је у стању да: процењује стање животне средине и анализира угроженост природног простора, планира стратегије одрживог развоја у циљу заштите животне средине и њених природних и социјалних ресурса, развија приступ и стиче вештине за креирање могућих одрживих и еколошких решења у области заштите животне средине, примењује статистичке методе за идентификацију односа становништва према животној средини. | | | | |
| **Садржај предмета**  *Теоријска настава*  Основни појмови и дефиниције одрживог развоја; Концепт и принципи животне средине; Стратегије одрживог развоја; Индикатори и критеријуми одрживог развоја; Интеракција природних чинилаца и елемената животне средине; Интеракција антропогених чинилаца и елемената животне средине; Одрживо коришћење ресурса; Узроци деградације и мониторинг загађења у екосистемима; Вредност биодиверзитета; Изазови одрживог развоја у заштити природе; Институције у области мониторинга животне средине; Одговорно понашање у животној средини; Друштвена укљученост и образовање у одрживом развоју; Заштита природе и одрживи развој.  *Практична настава*  Анализа стратегија одрживости везаних за примере деградираних ресурса и загађење животне средине; Агенда 2030 – анализа и могућности примене у животној средини; Примери добре праксе у управљању одрживом животном средином. | | | | |
| **Литература**  Saks, DŽ. (2014): Doba održivog razvoja. Centar za međunarodnu saradnju i održivi razvoj – CIRSD. Beograd.  Primack, R., Milić, D., Radenković, S., Obreht, D., Bijelić-Čabrilo, O., Vujić, A., (2014): Uvod u konzervacionu biologiju. Prirodno-matematički fakultet. Novi Sad.  Стојановић, В., Павић, Д., Пантелић, М., (2014): Географија животне средине. Департман за географију, туризам и хотелијерство. Природно-математички факултет. Нови Сад. | | | | |
| **Број часова активне наставе:** 7 | **Теоријска настава:** 2 | | **Практична настава:** 2+2+1 | |
| **Методе извођења наставе**  Фронтална настава; Усмено излагање; Интерактивна настава; Метода дијалога као пут за успостављање критичког односа према проблемтици; Посматрање и сагледавање актуелног стања у датој области на терену; Бележење података о актуелним информацијама. | | | | |
| **Оцена знања** | | | | |
| **Предиспитне обавезе** | **поена** | **Завршни испит** | | **поена** |
| активност у току предавања | 5 | писмени испит | | *-* |
| активности у току вежби / практична настава | 5 | усмени испит | | 45 |
| колоквијум-и | 40 | *..........* | |  |
| семинар-и | 5 |  | |  |