| **Студијски програм: MAС Географија** | | | | |
| --- | --- | --- | --- | --- |
| **Назив предмета:** Регионална политика Европске уније | | | | |
| **Наставник/наставници:** [Соларевић Милица](http://../../Standard%209/Prilog%209%20Knjiga%20nastavnika/Solarevic%20Milica.docx), [Дарко Гавриловић](http://../../Standard%209/Prilog%209%20Knjiga%20nastavnika/Gavrilovic%20Darko.docx), [Тамара Лукић](http://../../Standard%209/Prilog%209%20Knjiga%20nastavnika/Luki%C4%87%20Tamara.docx) | | | | |
| **Статус предмета:** изборни | | | | |
| **Број ЕСПБ:** 6 | | | | |
| **Услов:** нема | | | | |
| **Циљ предмета**  Упознавање студената са појмом, концептом и институцијама Европске уније, системом регионалних процеса и територијалне организације у Унији, појмом, циљевима и мерама регионалне политике у државама Уније и осталим европским државама, са посебним освртом на регулациони и институционални систем, као и на систем реализације (финансијским изворима и фондовима) ове политике. Основни циљ предмета је разумевање и стицање знања о значају и начину функционисања регионалне политике унутар и ван оквира Уније, као најважније секторске политике, којом се подстичу кохезиони процеси у територијалном развоју свих европских држава. | | | | |
| **Исход предмета**  По завршетку овог курса студенти закључују о систему функционисања Европске уније, са акцентом на регионалну политику. Студенти ће имати увид у све фондове Европске уније и на основу тога идентификује и класификује врстаме и начине функционисања и коришћења фондова за земље чланице, земље кандидате и потенцијалне кандидате, као и све остале земље у Европи. Такође, студенти закључују и постављају хипотезе о учинку регионалне политике и других секторксих политика Евопске уније на европском тлу и критички просуђују и анализирају ефекте политике на националном и свим нижим регионалним и административним нивоима. Студенти самостално прате и истражују актуелне позиве у оквиру развојних фондова позиве Европске уније, закључују о правилима и критеријумима учествовања у позивима, предвиђају и упоређују могућности унапређења регионалне политике Србије кроз доступне кохезионе програме Европске уније. По завршетку курса студенти самостално класификују доступне базе података (Еуростат), преуређују интерактивне статистичке атласе, користећи вештине селекције, управљања и визуелизације података. | | | | |
| **Садржај предмета**  *Теоријска настава*  Теоријске основе регионалне (кохезионе) политике – регион у контексту регионалне политике Европске уније. Теоријски оквир политичких и економских основа регионалних интеграција у Европи. Етапе у развоју европске идеје и Европске уније. Институционални оквир и развој институција Европске уније. Регионална политика Европске уније. Номенклатура територијалних статистичких јединица (НУТС). Регионалне разлике у Европи и Европској унији: степен урбанизације, демографске карактеристике, образовање и едукација, тржиште рада, истраживање и иновације, дигитално друштво, туризам, саобраћај и транспорт, пољопривреда, економски показатељи (БДП), регионални социеоекономски развој. Финансијски инструменти регионалне политике Европске уније: Развој структурних фондова (Европски социјални фонд, Европски фонд за регионални развој, Европски пољопривредни фонд за рурални развој, Европски фонд за поморство и рибарство, Кохезиони фонд). Финансијске иницијативе Европске уније према буџетским периодима. Претприступна подршка Европске уније и инструменти претприступне помоћи (ИПА програми). Регионална политика у актуелној финансијској перспективи (2021-2027). Регионална политика европских земља изван Европске уније (Русија, Украјина, Белорусија, Норвешка, Швајцарска, Исланд, Молдавија). Регионална политика земаља Западног Балкана: Босна и Херцеговина, Црна Гора, Северна Македонија, Албанија. Регионална политика Србије.  *Практична настава*  У оквиру практичне наставе (вежби) студенти се упознају са најважнијим доступним базама статистичких података о државама чланицама Европске уније, кандидатима, потенцијалним кандидатима и осталим европским државама у систему заједничке територијалне номенклатуре. Студенти уче да самостално користе базе података (Еуростат и друге) и статистичке атласе, кроз интерактивну селекцију, управљање и визуелизацију података. | | | | |
| **Литература**  Нађ, И., Соларевић, М. (2020). Регионална политика европских земаља. Електронски уџбеник. Нови Сад: Универзитет у Новом Саду, Природно-математички факултет, Департман за географију, туризам и хотелијерство ISBN 978-86-7031-555-6 Доступно на <http://www.dgt.uns.ac.rs/wp-content/uploads/2022/03/Regionalna-politika-evropskih-zemalja_Nadj-Solarevic-2020..pdf>  Међак, В., Мајсторовић, С. (2004). Регионална политика Европске уније. Београд: Влада Републике Србије, Канцеларија за придруживање Европској унији  Шабић, Д., Павловић, М. (2008). Глобални и регионални развој Европске уније. Београд: Универзитет у Београду, Географски Факултет.  Живановић, З. (2007). Компаративна анализа регионалне политике Европске уније и Србије. Гласник Српског географског друштва. 84(1): 193-205. | | | | |
| **Број часова активне наставе:** 7 | **Теоријска настава:** 2 | | **Практична настава:** 2+1+2 | |
| **Методе извођења наставе**  Метода усменог излагања, метода разговора, илустративно-демонстративна метода, рад са текстом, интерактивни и самостални рад на рачунару са базама података | | | | |
| **Оцена знања** | | | | |
| **Предиспитне обавезе** | **поена** | **Завршни испит** | | **поена** |
| активност у току предавања | 0-5 | писмени испит | | 30-45 |
| активности у току вежби / практична настава | 0-5 | усмени испит | |  |
| колоквијум-и | 20-40 | *..........* | |  |
| самостални истраживачки рад | 0-5 |  | |  |