| **Студијски програм: МАС Географија** | | | | |
| --- | --- | --- | --- | --- |
| **Назив предмета:** Хазарди у животној средини | | | | |
| **Наставник/наставници:** [Тин Лукић](about:blank), [Слободан Б. Марковић](about:blank) | | | | |
| **Статус предмета:** обавезан | | | | |
| **Број ЕСПБ:** 6 | | | | |
| **Услов:** нема | | | | |
| **Циљ предмета**  Циљеви за наставни предмет „Хазарди у животној средини‟ на мастер студијама усмерени су на развој напредних знања, вештина и аналитичких способности студената у вези са разумевањем, управљањем и анализом различитих врста хазарда у животној средини. Они су примарно усмерени на: развијање дубоког разумевања различитих врста природних и антропогених хазарда у животној средини, укључујући њихове узроке, карактеристике, интеракцију и штетне ефекте; упознавање са теоријама и моделима који се користе за анализу и предвиђање хазарда, као и за процену ризика и утицаја на животну средину и људске заједнице; разумевање принципа и стратегија за управљање хазардима у животној средини, укључујући мере превенције, припреме, одговора и обнове након нарушене еколошке равнотеже; анализу утицаја савремених еколошких претњи (попут климатских промена) на динамику хазарда у животној средини и развој стратегија за прилагођавање; развој способности за комуникацију и сарадњу с релевантним интересним групама, укључујући доносиоце одлука, организације цивилног друштва и грађане у вези са управљањем хазардима и промовисањем етичког и одговорног приступа у области заштите природе и очувању ресурса. | | | | |
| **Исход предмета**  По завршетку предмета студент је способан да аргументује и закључује о сложеним и специфичним карактеристикама различитих типова хазарда (природних и антропогених) у животној средини, укључујући њихове узроке, динамику и потенцијалне последице, да примени моделе за анализу и предвиђање хазарда у различитим еколошким контекстима (укључујући процену ризика на животну средину и људске заједнице), да постави оквирне принципе и стратегије за ефикасно управљање хазардима у животној средини (укључујући израду и имплементацију планова за превенцију, припрему, одговор и обнову). Такође, након завршетка практичне наставе у оквиру датог предмета студент је способан да интерпретира, процени и анализира различите нивое рањивости и изложености људских заједница, екосистема и ресурса у контексту одређених типова хазарда, предвиди могуће последице њиховог штетног деловања на животну средину и да развије вештине за ефикасну комуникацију и сарадњу са релевантним интересним групама (доносиоци одлука, организације цивилног друштва и грађани) у процесу управљања хазардима и ризицима. | | | | |
| **Садржај предмета**  *Теоријска настава*  1. Природни хазарди и ризици у животној средини - уводна разматрања; 2. Класификација природних и антропогених хазарда у животној средини; 3. Каузалност природних процеса и антропогених фактора; 4. Рањивост животне средине; 5. Управљање природним непогодама и хазардима; 6. Процена рањивости; 7. Mетоде у проучавању природних хазарда и процени ризика; 8. Методе даљинске детекције у проучавању природних хазарда и процени ризика; 9. Геофизичке и геолошке детерминанте нарушавања безбедности у животној средини; 10. Хидро-метеоролошке детерминанте нарушавања безбедности у животној средини; 11. Биолошке детерминанте нарушавања безбедности у животној средини; 12. Мониторинг природних хазарда у животној средини; 13. Мониторинг антропогених хазарда у животној средини; 14. Модели санације, превенције и ублажавања штетних последица у животној средини проузрокованих различитим типовима хазарда; 15. Комуникација и сарадња са релевантним интересним групама у процесу управљања хазардима и ризицима.  *Практична настава*  Геостатистичка анализа различитих типова хазарда на датом простору применом ГИС-а. Квантификација хазардних индекса у процени угрожености датог простора. Примена метода даљинске детекције у геопросторним анализама подручја погођених одређеним типом/типовима хазарда. Израда плана управљања ризиком од природног и/или антропогеног хазарда на одређеном подручју. Израда семинарског рада. | | | | |
| **Литература**   1. Лукић, Т., Басарин, Б. (2022). *Увод у природне непогоде и хазарде у географској средини*, ПМФ, Департман за географију, туризам и хотелијерство, Нови Сад. ISBN: 978-86-7031-542-6 2. Драгићевић С., Филиповић Д. (2016). *Природни услови и непогоде у планирању и заштити простора*, Географски факултет, Београд. 3. Милановић, М., Ваљаревић, А., Лукић, Т. (2020). *Даљинска детекција у животној средини*. Географски факултет, Београд. 4. Љуштина, А. (2012). *Еколошка безбедност*. Криминалистичко-полицијска академија, Београд. 5. Wisner, B., Blaikie, P., Cannon, T., Davis, I. (2003). *At Risk: natural hazards, people’s vulnerability and disasters*. Routlidge, London. | | | | |
| **Број часова активне наставе:** 4 | **Теоријска настава:** 2 | | **Практична настава:** 2 | |
| **Методе извођења наставе**  Метода усменог излагања, метода разговора, илустративно-демонстративна метода, метода практичних активности, теренски рад. | | | | |
| **Оцена знања** | | | | |
| **Предиспитне обавезе** | **поена** | **Завршни испит** | | **поена** |
| активност у току предавања | до 5 | писмени испит | |  |
| практична настава | до 5 | усмени испт | | 30-45 |
| колоквијум-и | до 40 | *..........* | |  |
| семинар-и | до 5 |  | |  |