| **Студијски програм: MAС Географија** | | | | |
| --- | --- | --- | --- | --- |
| **Назив предмета:** Развојна географија | | | | |
| **Наставник/наставници:** [Тамара Лукић](about:blank) | | | | |
| **Статус предмета:** изборни | | | | |
| **Број ЕСПБ:** 6 | | | | |
| **Услов:** нема | | | | |
| **Циљ предмета**  Развојна географија анализира и истражује неједнаку развијеност држава у свету, региона, као и других просторних целина. Покушај разумевања узрока и последица ове неједнакости укључује проучавање комбинације друштвених, економских, историјских, као и еколошких фактора. Циљ предмета Развојна географија је пружити студентима темељно разумевање развоја као мултидимензионалног процеса који обухвата економске, социјалне, просторне и еколошке аспекте. Кроз анализу теорија, концепта и студија случаја, овај предмет има за циљ да студентима пружи широк преглед кључних тема и изазова у области развојне географије. | | | | |
| **Исход предмета**  На предмету Развојна географија, студенти ће стећи разумевање основних теоријских приступа у проучавању развоја, као и аналитичке вештине потребне за тумачење кључних индикатора развоја. Моћи ће да идентификују узроке регионалних диспаритета и разумеју њихов утицај на развојне процесе, а оспособиће се и за анализирање процеса урбанизације и разлика у руралном развоју. Кроз студије случаја и истраживачке пројекте, студенти ће развити критичко размишљање и способност примене теоријских концепата на реалне ситуације, што обухвата разумевање еколошких изазова који произилазе из развоја и промовисање одрживог развоја као кључног фактора за постизање равнотеже између економског напретка и заштите животне средине. За крај, студенти ће развити разумевање различитих метода регионализације и научити њихову примену у анализи социоекономских карактеристика, функција и интеракција унутар географских региона. | | | | |
| **Садржај предмета**  **Теоријска настава:**  Увод у развојну географију и теорије развоја. Индикатори развоја - економија и енергетика, запосленост, бруто национални производ, сиромаштво, здравство, неједнакости, квалитет живота. Одабрани проблеми урбаног и руралног развоја - динамика кретања броја становништва и притисак на инфраструктуру, неједнакост и социјална искљученост, проблеми управљања отпадом, саобраћајни проблеми, еколошки изазови, климатске промене. Регионални диспаритети - анализа регионалних неједнакости у развоју и њихових узрока. Економски фактори развоја - трговина, индустријски сектор и инвестиције. Социјални аспекти развоја - сиромаштво, неједнакост, образовање, географија дискриминација и здравствена заштита. Еколошки изазови - истраживање утицаја развоја на животну средину и потрага за одрживим развојним моделима. Међународна димензија развоја - анализа глобалних односа и утицаја на развој земаља и региона. Принципи и методе регионализације и компарације развоја. Студије случаја.  **Практична настава:**  Савладавање одабраних индикатора развоја попут: Индекса људског развоја (The UN Human Development Index - HDI),Паритета куповне моћи (Purchasing power parity – PPP), Физичког квалитета живота (Physical Quality of Life Index - PQLI), Показатеља сиромаштва (Human Poverty Index – HPI), Индекса развоја према роду (Gender-related Development Index – GDI). Употреба географских информационих система и савладавање метода регионализације ради компарације развоја различитих просторних ентитета. | | | | |
| **Литература**   1. Potter, R.B., Binns, T. and Elliott, J.A. (2008). *Geographies of development: An introduction to development studies*. Pearson Education. 2. De Lázaro Torres, M.L. and De Miguel González, R. eds. (2022). *Sustainable Development Goals in Europe: A Geographical Approach*. Springer. 3. Dick, E., Gaesing, K., Kausel, T. and Inkoom, D. (2016). *Decentralisation and Regional Development*. Switzerland: Spinger. 4. Стојановић, В. (2022). *Економска географија*. Департман за географију, туризам и хотелијерство, Природно-математички факултет. Универзитет у Новом Саду. 5. Стојановић, В. (2014). *Географија животне средине*. Департман за географију, туризам и хотелијерство, Природно-математички факултет. Универзитет у Новом Саду. | | | | |
| **Број часова активне наставе:** 7 | **Теоријска настава:** 2 | | **Практична настава:** 2+1+2 | |
| **Методе извођења наставе**  Метода усменог излагања, метода разговора, илустративно-демонстративна метода. | | | | |
| **Оцена знања** | | | | |
| **Предиспитне обавезе** | **поена** | **Завршни испит** | | **поена** |
| активност у току предавања | 0-5 | презентација пројекта | | 20 |
| активности у току вежби / практична настава | 0-5 | усмени испит | | 30-45 |
| колоквијум-и | 0-20 | *..........* | |  |
| семинар-и | 0-5 |  | |  |