| **Студијски програм: МАС Географија** | | | | |
| --- | --- | --- | --- | --- |
| **Назив предмета: Пословни и академски енглески jезик у гео-наукама** | | | | |
| **Наставник/наставници:** [Станка С. Радојичић](http://../../Standard%209/Prilog%209%20Knjiga%20nastavnika/Radoji%C4%8Di%C4%87%20Stanka.docx), [Драгана Б. Вуковић Војновић](http://../../Standard%209/Prilog%209%20Knjiga%20nastavnika/Vukovic%20Vojnovic%20Dragana.docx) | | | | |
| **Статус предмета:** изборни | | | | |
| **Број ЕСПБ:** 6 | | | | |
| **Услов:** претходно постигнут ниво знања минимално Б2+ | | | | |
| **Циљ предмета**  Усвајање и примена кључне академске и пословне терминологије, стила писменог и усменог изражавања, и особина метадискурса академског и пословног енглеског језика. Оспособљавање студената за мобилност у европском и међународном универзитетском и пословном контексту, интеркултурну комуникацију и успешну презентацију националне културе и личних достигнућа у иностранству у међународном академском и пословном окружењу. Подстиче се самостално учење, развијање стратегије учења и провера знања. Усвајање језичких елемената, функционалних израза и вокабулара у складу са потребама струке и у академском окружењу. | | | | |
| **Исход предмета**  На основу одслушаног и наученог садржаја предмета студент има развијене: - oпште способности: препознавање и овладавање особинама академског језика и пословног језика (резиме, извештај, предлог пројекта, презентација), брза интерпретација и критичка анализа стручних текстова, усвајања правила академског писања у оквиру струке, овладавање анализом говорног и писаног дискурса и изражавања у академском и пословном окружењу, аутономност у учењу, овладавање тимским радом у пару и групи;  - предметно-специфичне способности: препознавање особина стила и структуре стручних текстова на енглеском језику из геонаука и сродних дисциплина, развијеност вештине кохерентног и адекватног писања текстова различитих жанрова релевантних за струку - резиме, извештај - анализа графичког приказа података (опис табела, трендова и сл. у енглеском језику), развијање критичког мишљења и адекватно образлагање аргумената у енглеском језику. Примена претходно наученог и надограђеног знања стручне лексике и функционално-граматичких израза на Б2+/Ц1 нивоу. Оспособљеност за употребу речника, учествовање у дискусијама и критичко размишљање, неформална комуникација у академском и професионалном окружењу. | | | | |
| **Садржај предмета**  ***Теоријска настава***  **I** – Типови и структура академских текстова  **II** – Идентификовање жанра, сврхе, перспективе и аудиторијума  **III** – Именске фразе, сигнализација у тексту, интеракција  **IV** – Kонтрастирање особина пословног и академског енглеског језика са матерњим језиком (сличности и разлике).  **V** – Анализа стручних текстова са аспекта секундарног нивоа (критичко читање)  **VI** – Анализа стручних текстова са аспекта секундарног нивоа ( утврђивање специфичних садржаја), давање примера).  **VII** –Анализа стручних текстова са аспекта секундарног нивоа (илустративни примери)  **VIII** –Маркери ограђивања и истицање у научном дискурсу  **IX** – Поређење и евалуација (придеви, прилози, именице, глаголи)  **X** – Анализа аудио-визуелних форми стручних предавања на теме које су у фокусу интересовања студената у склопу одабраног модула  **XI** – Анализа усмених аудио-визуелних академских презентација  **XII** – Анализа усмених аудио-визуелних пословних презентација **XIII** – Препознавање садржајних целина усменог излагања као и адекватних израза за организацију излагања  **XIV** – Планирање презентације истраживања  **XV** – Понављање вокабулара  ***Практична настава***  **I** – Примена стечених теоријских знања кроз израду усмених задатака у контексту академске и пословне комуникације у геонаукама  **II** – Примена стечених теоријских знања кроз израду писмених задатака у контексту академске и пословне комуникације у геонаукама  **III** – Детаљна анализа структуре и жанровских карактеристика текстова - организација текста, реченице, одломка и поглавља  **IV** – Усмена евалуација текстова  **V** –Примена одговарајућег регистра са циљем самосталне израде сличних писаних форми  **VI** – Примена адекватне лексике у академском контексту - специфичне колокације, фразни глаголи, изрази, творба речи, метафоре и идиоми  **VII** – Примена адекватне лексике у пословном контексту - специфичне колокације, фразни глаголи, изрази, творба речи, метафоре и идиоми  **VIII** – Примена сложених функционално граматичких структура реченице - партиципске клаузе, метадискурсни маркери, адекватна примена претходо стечених знања (времена, кондиционали и сл.)  **IX** – Примена одређених метадискурсних маркера карактеристичних за академско усмено и писмено изражавање.  **X** – Писање извештаја и описивање графикона  **XI** –Писање научно-популарног чланка на тему одрживог развоја  **XII** –Припрема кратких видео предавања на тему одрживог развоја (нпр. https://www.ted.com/talks/leen\_zevenbergen\_sustainable\_development\_goals\_time\_lapse\_to\_the\_future)  **XII** – Евалуација текста и видео предавања  **XIV** – Презентација истраживања у оквиру геонаука на националном нивоу  **XV** – Дискутовање о актуелним темама и трендовима у геонаукама. | | | | |
| **Литература**  1. Радојичић, С. (2023). Пословни и академски енглески језик у геонаукама (скрипта)  2.Mascall, B. *Business Vocabulary in Use* - advanced, CUP  3. Glasman-Deal, H., *Science Research Writing for Non-native Speakers of English*, London, ICP  4. *Academic Word List* http://www.uefap.com/vocab/select/awl.htm  6. *Oxford English Serbian Student’s Dictionary*, OUP  7. *Oxford Practice Grammar Advanced* https://elt.oup.com/student/practicegrammar/?cc=rs&selLanguage=en  8. *Grammar and Vocabulary for Advanced*, Cambridge University Press, additional materials https://www.cambridge.es/en/catalogue/exams/supplementary-material/grammar-and-vocabulary-for/advanced/resources  9. *Collins Online Dictionary* https://www.collinsdictionary.com/  10. *GIS Dictionary* https://www.gislounge.com/gis-dictionary/  11. Други аутентични електронски извори (нпр. *https://sdgs.un.org/goals)* | | | | |
| **Број часова активне наставе** 6 | **Теоријска настава:** 2 | | **Практична настава:** 2+1+1 | |
| **Методе извођења наставе**  Предавања се комбинују са комуникативним, интерактивним вежбама уз примену рачунара и мултимедијалних садржаја, дебата и дискусија, употреба платформи Moodle и Microsoft Teams. Виртуелна сарадња са партнерским установама и тимска израда задатака у међународном окружењу. Од студената се очекује активно учешће у настави и критичко размишљање. | | | | |
| **Оцена знања** | | | | |
| **Предиспитне обавезе** | **поена** | **Завршни испит** | | **поена** |
| активност у току предавања | 5 | писмени испит | | 30 |
| активности у току вежби / практична настава | 5 | усмени испит | | 30 |
| колоквијум-и | 30 | .......... | |  |
| семинар-и |  |  | |  |